Problemerne hober sig op for AaB Ishockey. Bagud 3-1 i kampe mod Odense i kvartfinalen i årets ishockeyslutspil, og nu er en af holdets profiler stærk tvivlsom til vind eller forsvind kampen mod Odense fredag aften i Gigantium. I tirsdagens kamp mod Odense fik Ronny Larsen i første periode en albue i hovedet og måtte hjælpes fra isen med stærke smerter. Han prøvede igen at spille fra starten af anden periode, men forlod hurtigt isen igen og resten af kampen overtog Thomas Reinert hans plads i andenkæden. I dag er det langt være med hovedet. - Jeg har før haft hjernerystelser, og derfor mente jeg i går, at det ikke var så slemt. Men i dag er det blevet meget værre, end jeg havde forventet. Lige nu kan jeg kun overskue at ligge ned, siger Ronny Larsen til TV2/Nord. AaB-spilleren giver sig selv en fifty-fifty chance for at kunne deltage i kampen fredag.

Opsummering:
En voldsom hjernerystelse kan ske at koste en af AaB Ishockeys største profiler deltagelsen i fredagens altafgørende kamp mod Odense.